ไฟแนนซ์ทูเดย์
&#8220;จงลืมบุญคุณที่เราทำ แต่จงจำบุญคุณที่เขาให้ไว้&#8221;
10 เม.ย. 2555

“จงลืมบุญคุณที่เราทำ แต่จงจำบุญคุณที่เขาให้ไว้”
..ชะตากรรมของ ประสาร ไตรรัตน์วรกุล ผู้ว่าการธนาคารแห่งประเทศไทย ชักสั่นคลอนเข้าไปทุกขณะ ยิ่งมีการตั้งกรรมการสรรหาและเสนอให้รัฐบาลแต่งตั้งประธานกรรมการคนใหม่ แทนที่ “ม.ร.ว.จัตุมงคล โสณกุล” และสรรหากรรมการแทนที่ “คณิศ แสงสุพรรณ” ยิ่งทำให้อนาคตของผู้บริหารธนาคารกลางคนนี้ยิ่งสั่นคลอน ขนาดสมาคมธนาคารต่างประเทศยังยกเรื่องนี้ขึ้นมาหารือกันเล้ย นับประสาอะไรกับนายธนาคารของไทย ที่ตอนนี้ป้องปากซุบซิบกันว่า ไปแน่...เพราะประธานคนใหม่นั้น ของเขาแรงงงงงง...
..น่าสงสารบรรดาข้าราชการกระทรวงการคลัง เดือนเมษาฮาวายที่ว่าร้อนสุดอุณหภูมิพุ่งปรี๊ดนั้น ยังไม่ร้อนเท่ากับกับเก้าอี้อธิบดีจะมีการสลับสับเปลี่ยนกันเล่น จนทำให้อธิบดีหลายคนถึงกับเหงื่อตกอาบหน้า อาบตัวจนเปียกโชก ขนาดบางคนวิ่งไปหายาดีของ นายห้างขายยา ตราดูไบห่อ ยังมิอาจประกันตำแหน่งได้
..ยิ่งปลัดกระทรวงการคลัง อารีพงศ์ ภู่ชอุ่ม ด้วยแล้วยิ่งไปกันใหญ่ ทั้งๆ ที่ก้มหน้าก้มตาทำงานหนักหามรุ่งหามค่ำ ไดรฟ์งานตามที่รัฐมนตรีโต้งสั่ง ทำตามรัฐมนตรีทนุศักดิ์บัญชา วิ่งตามรัฐมนตรีวิรุฬสั่งให้หาจนตัวเล็กเรียว น้ำหนักลดไปเป็นสิบกิโลกรัม แต่เชื่อรึไม่ว่า ในแทบทุกวันอังคารที่มีการประชุมคณะรัฐมนตรี อาการของปลัดตุ้มจะวิตกจริต ใจมันตุ๊มๆ ต้อมๆ ตัวเบาหวิวพิกล จนต้องเช็กข่าวแล้วเช็กข่าวอีกในแทบทุกวันอังคารว่าจะมีการปลดรึไม่ เพราะดาบที่รัฐมนตรีเงื้อมารอบแรกและไม่ได้ดื่มเลือดนั้น ถ้าไม่มีการเชือดดาบนั้นก็ไม่ศักดิ์สิทธิ์ เฮ้อ ชะตากรรมของคน
...ข้อมูลของคณะกรรมการจัดการน้ำ บอกว่า ณ วันที่ 30 มี.ค. 2555 การก่อสร้างแนวป้องกันน้ำท่วมถาวรของ 6 นิคมฯ คืบหน้าไปมั่กเค่อะ นิคมอุตสาหกรรมบ้านหว้า (ไฮเทค) คืบหน้าไปแล้ว 21.98% นิคมอุตสาหกรรมบางปะอิน 24.61% เขตประกอบการอุตสาหกรรมโรจนะ 5.58% สวนอุตสาหกรรมนวนคร 12.39% สวนอุตสาหกรรมบางกะดี 13.64% ส่วนนิคมอุตสาหกรรมสหรัตนนคร อยู่ระหว่างคัดเลือกผู้รับเหมา แต่เชื่อว่าจะเดินหน้าเร็ว เพราะเจ้าหนี้โหวตร่วมกันแล่ว m